Hjalti Friðriksson hefur sagt skilið við Njarðvíkinga í bili . Þetta staðfesti hann í samtali við Karfan.is nú rétt í þessu . “ Ég var ekkert að komast almennilega á strik hjá Njarðvík og svo komu upp aðrir hlutir svo það var best að segja þetta gott í bili ” sagði Hjalti í samtali . Hjalti lék 15 leiki fyrir Njarðvík og skoraði í þeim 5 stig að meðaltali í leik og hirti rúm 3 fráköst . “ Ég hefði ekkert lokað á þann möguleika að fara í annað lið en þetta kom upp um leið og glugginn lokaðist þannig að það var of seint . ” bætti Hjalti við . “ Ég þarf að kynna mér regluverkið aðeins ef mig langar að leika mér með vinum mínum í utandeildinni . ” Körfuknattleiksdeild Njarðvíkur þakkar Hjalta kærlega fyrir samstarfið í vetur og óskum við honum velfarnaðar í því sem tekur við næst .